
ŠAKIŲ RAJONO SAVIVALDYBĖS TARYBA

SPRENDIMAS
DĖL ŠAKIŲ RAJONO SAVIVALDYBĖS TARYBOS 2022 M. SAUSIO 21 D. SPRENDIMO NR. T-13 „DĖL ŠAKIŲ RAJONO SAVIVALDYBĖS VIEŠŲJŲ ASMENS SVEIKATOS PRIEŽIŪROS ĮSTAIGŲ STEBĖTOJŲ TARYBŲ PATVIRTINIMO“ PAKEITIMO

2026 m. kovo 20 d. Nr. TSP-66
Šakiai

	Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, 16 straipsnio 1 dalimi, Lietuvos Respublikos sveikatos priežiūros įstaigų įstatymo 33 straipsnio 1 dalimi, Šakių rajono savivaldybės taryba nusprendžia:
	1. Pakeisti Šakių rajono savivaldybės viešųjų asmens sveikatos priežiūros įstaigų stebėtojų tarybos veiklos nuostatus, patvirtintus Šakių rajono savivaldybės tarybos 2022 m. sausio 21 d. sprendimu Nr. T-13 „Dėl Šakių rajono savivaldybės viešųjų asmens sveikatos priežiūros įstaigų stebėtojų tarybų patvirtinimo“, ir 1 punktą išdėstyti taip: 
	„1. Šakių rajono savivaldybės viešųjų asmens sveikatos priežiūros įstaigų stebėtojų tarybos veiklos nuostatai reglamentuoja viešosios įstaigos (toliau – VšĮ) Lekėčių ambulatorijos, Kudirkos Naumiesčio pirminės sveikatos priežiūros centro, Šakių pirminės asmens sveikatos priežiūros centro, Šakių ligoninės (toliau – įstaiga), stebėtojų tarybos (toliau – Stebėtojų taryba) funkcijas, teises, sudėtį ir darbo organizavimo tvarką.“
	2. Nustatyti, kad šis sprendimas įsigalioja 2026 m. balandžio 1 d. 


Savivaldybės meras				             Raimondas Januševičius 











Parengė: Sveikatos reikalų koordinatorė (administracijos vyriausioji specialistė) Edita Zubrickienė
Pranešėja:	E. Zubrickienė

ŠAKIŲ RAJONO SAVIVALDYBĖS ADMINISTRACIJOS 
   
AIŠKINAMASIS RAŠTAS
PRIE ŠAKIŲ RAJONO SAVIVALDYBĖS TARYBOS SPRENDIMO
„DĖL ŠAKIŲ RAJONO SAVIVALDYBĖS TARYBOS 2022 M. SAUSIO 21 D. SPRENDIMO NR. T-13 „DĖL ŠAKIŲ RAJONO SAVIVALDYBĖS VIEŠŲJŲ ASMENS SVEIKATOS PRIEŽIŪROS ĮSTAIGŲ STEBĖTOJŲ TARYBŲ PATVIRTINIMO“ PAKEITIMO“ PROJEKTO

2026 m. kovo 4 d.
Šakiai

	1. Parengto projekto tikslai, uždaviniai ir laukiami rezultatai: pakeistos Šakių rajono savivaldybės viešųjų asmens sveikatos priežiūros įstaigų stebėtojų tarybos veiklos bendrosios nuostatos.
	2. Biudžeto lėšų poreikis, konkretūs finansavimo šaltiniai: ---
	Lėšų suma
		Suderinta su

	-
	-


	3. Projekto antikorupcinis vertinimas (jei taip, pridedama antikorupcinio vertinimo pažyma): teisės akto projekto antikorupcinis vertinimas nėra atliekamas, nes teisės akto projektu nebus reguliuojami visuomeniniai santykiai, susiję su Lietuvos Respublikos korupcijos prevencijos įstatymo 8 straipsnio 1 dalyje reglamentuojamomis veiklos sritimis.
[bookmark: part_6b8db33e6689425f8703c4c16fc0fdfc]	4. Kiti, projekto rengėjų nuomone, reikalingi paaiškinimai: vadovaujantis Lietuvos Respublikos sveikatos priežiūros įstaigų įstatymo 33 straipsnio nuostatomis, LNSS (toliau – Lietuvos nacionalinė sveikatos sistema) viešųjų įstaigų veiklos viešumui užtikrinti sudaroma stebėtojų taryba. LNSS viešosios įstaigos stebėtojų taryba sudaroma penkeriems metams. Stebėtojų tarybos narių kadencijų skaičius nėra ribojamas. Stebėtojų tarybos funkcijos nustatomos LNSS viešosios įstaigos įstatuose.
	Šiuo sprendimu tikslinamos Šakių rajono savivaldybės viešųjų asmens sveikatos priežiūros įstaigų stebėtojų tarybų veiklos nuostatų bendrosios nuostatos, kadangi viešosios įstaigos  Gelgaudiškio, Griškabūdžio, Kidulių, Lukšių, Panemunių ambulatorijos Tarybos sprendimais reorganizuotos prijungiant jas prie Šakių pirminės asmens sveikatos priežiūros centro. Po reorganizavimo veikia viešoji įstaiga – Šakių pirminės asmens sveikatos priežiūros centras, kodas 174411273, adresas: V. Kudirkos g. 19, LT-71124 Šakiai, kuri teikia pirmines asmens sveikatos priežiūros paslaugas;
	Kauno miesto savivaldybės taryba 2022 m. vasario 1 d. sprendimu Nr. T-27 „Dėl sutikimo perimti viešosios įstaigos Šakių greitosios medicinos pagalbos stoties savininko turtines ir neturtines teises ir pareigas“ sutiko perimti Kauno miesto savivaldybės nuosavybėn Šakių rajono savivaldybei nuosavybės teise priklausančio turto – viešosios įstaigos Šakių greitosios medicinos pagalbos stoties savininko turtines ir neturtines teises ir pareigas.
	Lyginamasis variantas:
1. Šakių rajono savivaldybės viešųjų asmens sveikatos priežiūros įstaigų stebėtojų tarybos veiklos nuostatai reglamentuoja viešosios įstaigos (toliau – VšĮ) Gelgaudiškio, Griškabūdžio, Kidulių, Lekėčių, Lukšių, Panemunių ambulatorijos, Kudirkos Naumiesčio pirminės sveikatos priežiūros centro, Šakių pirminės asmens sveikatos priežiūros centro, Šakių ligoninės, Šakių greitosios medicinos pagalbos stoties (toliau – įstaiga) stebėtojų tarybos (toliau – Stebėtojų taryba) funkcijas, teises, sudėtį ir darbo organizavimo tvarką. 

